Իրանի եւ Թուրքիայի վերջին երկու տասնամեակի յարաբերութիւնները բնութագրելիս արտաքուստ այնպիսի տպաւորութիւն է ստեղծւում, թէ տարածաշրջանի այս երկու մրցակից երկրների յարաբերութիւնները մշտապէս լարւած են եւ առկայ է փոխադարձ անվստահութեան մթնոլորտ: Թէեւ մի շարք առանցքային հարցերում Իրանը եւ Թուրքիան ունեն լուրջ տարաձայնութիւններ, սակայն իրականում տարածաշրջանի այդ երկու ազդեցիկ պետութիւնները միմեանց հնարաւորութիւնները ճիշտ գնահատելով, կարողանում են փոխշահաւէտ համագործակցութիւն ծաւալել` յատկապէս տնտեսութեան ոլորտում: